జయంత్ సిన్హా

జయంత్ సిన్హా (జననం 1963 ఏప్రిల్ 21) భారతదేశానికి చెందిన రాజకీయ నాయకుడు. ఆయన 2014 పార్లమెంట్ ఎన్నికల్లో జార్ఖండ్‌లోని హజారీబాగ్ స్థానం నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో ఆర్థిక, పౌర విమాన‌యాన శాఖ సహాయ మంత్రిగా పనిచేశాడు.
రాజకీయ జీవితం
జయంత్ సిన్హా 1998 నుండి తన తండ్రి ఎన్నికల ప్రచారానికి సహాయం చేస్తూ హజారీబాగ్‌లో చురుకుగా పాల్గొన్నాడు. ఆయన 2014 ఎన్నికల ప్రచారంలో భాగంగా 2014 ఫిబ్రవరిలో మిస్టర్ మోడీతో అంతర్జాతీయ వ్యాపారవేత్తల ఫోరమ్‌ను నిర్వహించడం, హోస్ట్ చేయడంతో సహా జాతీయ ఆర్థిక విధానాన్ని రూపొందించడంలో ప్రధానమంత్రి నరేంద్ర మోదీతో కలిసి పనిచేశాడు.

జయంత్ సిన్హా 2014లో జరిగిన లోక్‌సభ ఎన్నికల్లో జార్ఖండ్‌లోని హజారీబాగ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి 1,59,128 ఓట్ల మెజారిటీతో గెలిచి తొలిసారి ఎంపీగా ఎన్నికయ్యాడు. ఆయన ఆ తర్వాత పబ్లిక్ అకౌంట్స్ కమిటీ, ఫైనాన్స్‌పై స్టాండింగ్ కమిటీ, లెజిస్లేషన్‌పై సబార్డినేట్ కమిటీ, కమ్యూనికేషన్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ కన్సల్టేటివ్ పార్లమెంటరీ కమిటీలలో సభ్యుడిగా ఉన్నాడు.

జయంత్ సిన్హా 2014 నవంబరు 9న కేంద్ర ఆర్థిక శాఖ సహాయ మంత్రిగా ప్రమాణ స్వీకారం చేసి,  ఆ తరువాత 2016 జూలై 6న పౌర విమానయాన శాఖ సహాయ మంత్రిగా బాధ్యతలు చేపట్టాడు.

అభివృద్ధి పనులు
జయంత్ సిన్హా 2017 ఫిబ్రవరి 23న జార్ఖండ్ ముఖ్యమంత్రి శ్రీ రఘుబర్ దాస్‌తో కలిసి దుమ్కా, పలమావు, హజారీబాగ్‌లలో మూడు వైద్య కళాశాలలకు శంకుస్థాపన చేశాడు.

మూలాలు

వర్గం:1963 జననాలు
వర్గం:భారతీయ జనతా పార్టీ రాజకీయ నాయకులు